ชง ร.ร.แข่งขันสูงสอบรับเด็กทั่วประเทศ
ปั้น เพชร พัฒนาประเทศ แนะทำแผนแม่บทเกณฑ์คัด นร.ไม่เปลี่ยนบ่อย,เมื่อวันที่ 17 พ.ค. ที่สำนักงานคณะกรรมการการศึกษาขั้นพื้นฐาน (สพฐ.) ดร.เอกชัย กี่สุขพันธ์ ประธานคณะกรรมการการศึกษาขั้นพื้นฐาน (กพฐ.) เปิดเผยผลการประชุม กพฐ. ว่า ที่ประชุมได้หารือถึงหลักเกณฑ์การรับนักเรียนปีการศึกษา 2563 เพื่อเสนอ สพฐ. โดยเห็นว่า สพฐ.ต้องหารือเพื่อให้ได้ข้อสรุปและกำหนดเป็นแผนแม่บท เพื่อที่เกณฑ์การรับนักเรียนจะได้ไม่ต้องเปลี่ยนทุกปี เช่น การรับนักเรียนในเขตพื้นที่บริการกำหนดไว้ที่ 60%, เกณฑ์จำนวนนักเรียน 40 คนต่อห้องเรียน ซึ่งเกณฑ์เหล่านี้ไม่ควรจะเปลี่ยนแปลง ทั้งนี้ในประเด็นการรับเด็กในเขตพื้นที่บริการ ที่ประชุมได้หารือกันว่า ไม่ควรไปบังคับให้ทุกโรงเรียนต้องรับเด็กในพื้นที่บริการ โดยเห็นว่าควรมีการกำหนดโรงเรียนเป็น 2 กลุ่ม คือ กลุ่มแรก เป็นโรงเรียนที่รับเด็กจากทั่วประเทศด้วยการสอบ 100% โดยไม่กำหนดเขตพื้นที่บริการ หรือไม่มีโควตาเด็กพื้นที่บริการ เพื่อให้เป็นโรงเรียนที่ผลิตและพัฒนาเด็กที่มีศักยภาพให้เป็นเด็กเก่งของประเทศ เหมือนนำเพชรมาเจียระไน ซึ่งปัจจุบันได้แก่ ร.ร.เตรียมอุดมศึกษา, ร.ร.มหิดลวิทยานุสรณ์, ร.ร.จุฬาภรณ์ราชวิทยาลัย ในอนาคตควรเปิดโอกาสให้โรงเรียนที่มีอัตราการแข่งขันสูง ซึ่งมีประมาณ 200 กว่าโรง จัดเข้ามาในกลุ่มนี้ เช่น ร.ร.สวนกุหลาบวิทยาลัย, ร.ร.สตรีวิทยา, ร.ร.เทพศิรินทร์, ร.ร.วัดสุทธิวราราม, ร.ร.โยธินบูรณะ รวมทั้ง ร.ร.ประจำจังหวัด เป็นต้น และกลุ่มที่สอง คือกลุ่มที่รับเด็กในเขตพื้นที่บริการเหมือนในปัจจุบัน,ต่อข้อถามถึงวิธีการคัดเลือกโรงเรียนที่จะสามารถรับเด็กด้วยการสอบ 100% ดร.เอกชัย กล่าวว่า ในเบื้องต้นเราน่าจะดูได้จากโรงเรียนที่มีอัตราการแข่งขันสูง ซึ่ง สพฐ.มีตัวเลขอัตราการแข่งขัน และคุณภาพของโรงเรียนอยู่แล้วที่จะเป็นตัวกำหนด เป็นเรื่องของ สพฐ.ที่จะเป็นผู้กำหนดว่าในอนาคตจะให้โรงเรียนใดสามารถรับเด็กได้ทั่วประเทศ ไม่ไปปิดกั้นคนอื่น ถ้าไปบังคับจากเขตพื้นที่ อาจทำให้โรงเรียนนั้นซึ่งมีศักยภาพในการพัฒนาคนเก่ง แต่ได้เด็กที่ไม่เก่งเข้ามา โรงเรียนนั้นก็จะเสียโอกาส อยากให้คิดในมุมนี้ด้วย นอกจากนี้ กพฐ.ยังเห็นว่า ไม่อยากให้โรงเรียนรับเด็กจำนวนมากๆ เพื่อให้เป็นโรงเรียนขนาดใหญ่ แต่โรงเรียนควรมีการกำหนดจำนวนรับนักเรียน รวมทั้งกำหนดการจ่ายเงินอุดหนุนรายหัว เช่น ให้โรงเรียนรับเด็กได้จำนวน 1,200 คน หากเกินกว่านี้จะได้รับเงินอุดหนุนน้อยลง วิธีนี้จะทำให้โรงเรียนไม่ยอมรับเด็กเพิ่ม ซึ่งจะทำให้เด็กกระจายไปยังโรงเรียนอื่นๆ ส่วนผู้ปกครองก็ต้องมีการทำความเข้าใจ หากผู้ปกครองเข้าใจว่าโรงเรียนนี้มีการแข่งขันสูง เป็นโรงเรียนที่จะพัฒนาศักยภาพเด็กเก่งผู้ปกครองต้องเลือกว่า ต้องการให้ลูกเข้าไปเรียนในโรงเรียนที่มีสิ่งแวดล้อมเช่นนั้น ก็ให้ลูกไปสอบ แต่ถ้าสอบไม่ได้ก็ยังมีโรงเรียนอื่นรองรับ ข้อเสนอดังกล่าว กพฐ.จะเสนอ สพฐ.พิจารณาต่อไป.
เมื่อวันที่ 17 พ.ค. ที่สำนักงานคณะกรรมการการศึกษาขั้นพื้นฐาน (สพฐ.) ดร.เอกชัย กี่สุขพันธ์ ประธานคณะกรรมการการศึกษาขั้นพื้นฐาน (กพฐ.) เปิดเผยผลการประชุม กพฐ. ว่า
สำนักงานคณะกรรมการการศึกษาขั้นพื้นฐาน,เอกชัย กี่สุขพันธ์,การรับนักเรียน,เขตพื้นที่บริการ,การแข่งขันสูง,สอบแข่งขัน,โรงเรียน,การศึกษา